**ПРОЕКТ**

**О Б Щ И Н С К И  С Ъ В Е Т – Х А С К О В О**

**Н А Р Е Д Б А**

**за определянето и администрирането на местните такси и цени на услуги на територията на община Хасково**

**РАЗДЕЛ ІІІ**

**Такси за детски ясли, детски градини, домове за социални грижи, лагери и други общински социални услуги**

**Чл.26** (1) За ползване на детски градини с целодневна форма на обучение в града и в селата, родителите или настойниците дължат такси.

(2) Задетски градини в града и в селата**, размерът на таксите е**, както следва:

 а/ за град Хасково –**15 лв.** такса за ползване на детска градина и яслени групи в детска градина (съгласно чл.6,ал.1, б. „в“ от ЗМДТ),която се влияе от посещаемостта на детето и такса за дейностите по хранене на децата в размер на 1,00 лв. **на присъствен ден.**

 б/ за селата –**10.00 лв.**такса за ползване на детска градина и яслени групи в детска градина (съгласно чл.6,ал.1, б. „в“ от ЗМДТ),която се влияе от посещаемостта на детето и такса за дейностите по хранене на децата в размер на 1,00 лв. **на присъствен ден.**

 ***в/ за 5 и 6-годишните,***посещаващи подготвителните групи в детските градини, в града и в селата, по реда на чл.8, ал.1 вр. чл.9, ал.1 вр. ал .4 от ЗПУО**, вр.чл.6, ал.1, буква „г“ от ЗМДТ, се заплаща такса за дейностите по хранене на децата в задължителното предучилищно образование извън финансираното от държавата в размер на 1.75 лева на присъствен ден.** **Пет и шест годишните деца, посещаващи подготвителни групи, ползват всички преференции по отношение на разходите за храна.**

 (3) **Размерът на таксите съгласно чл.26 ал.2, т.а, б,в от Наредбата**  се заплащат с **50 % намаление**за:

 - Деца сираци;

- Дете с един родител;

- Деца, на които двамата родители са редовни студенти;

- **Деца със специални образователни потребности**.

-**Деца, отглеждани в приемни семейства**

 (4) **Когато две деца от едно семейство** са приети в едно или в различни детски заведения в общината, **дължимите такси съгласно чл.26 ал.2,т.а,б,в от Наредбата**   **за второто дете** се заплащат с **50% намаление.**

 (5) **Когато повече от две деца от едно семейство** са приети в едно или в различни детски заведения в общината, таксите се заплащат в размер на **50 % намаление за първото дете, 25 % за второто дете, а за трето, четвърто и всяко следващо дете, такси не се заплаща.**

(6) **Не се заплащат такси съгласно чл.26 ал.2, т.а,б,в от Наредбата**   **за :**

- Деца, на които единият от родителите е с над 75% инвалидност;

- Деца, на които единият родител е загинал при производствени аварии и природни бедствия;

- Деца, на които единият родител е загинал при изпълнение на служебен дълг;

- **Деца, с увреждания 70% и над 70%, установено с ЕР на ТЕЛК/НЕЛК.**

 **(7) Не се заплащат такси съгласно чл.26 ал.2, т.а,б,в от Наредбата**  **:**

- Когато детското заведение не работи поради продължителен ремонт, аварии или природни бедствия;

- Когато детското заведение временно не работи със заповед на кмета на общината за посочения период;

- Когато детето отсъства по здравословни причини, удостоверено с медицински документ;

- **При отсъствие на дете**  не се заплаща таксата за дейностите по хранене на децата за времето, през което ще отсъства, при условие, че родителите предварително са уведомили директора на детското заведение.

(8) За ползване на намаленията по **ал.3,** **ал.4, ал.5 и ал.6**  **от Наредбата,** родителите или настойниците подават декларация до директора на детското заведение, придружена с документи, доказващи преференцията.

(9) **Заплащането на намаления размер на таксите** започва от началото на следващия месец, следващ месеца от подаване на декларацията.

**Чл.26а** **За ползване на детска млечна кухня за деца от 3 месеца до 3 години,** родителите или настойниците подават  **молба до директора на съответното детско заведение** и **заплащат цена на храната в размер** на **1.50 лв. на ден.** Сумата се събира от длъжностното лице в съответното детско заведение и се внася по ред и начин, упоменат в **чл.30** от наредбата.

**Чл.26б /нов/ За деца на почасова организация в детските градини:** **Такса** **за ползване на детска градина (съгласно чл.6,ал.1, б. „в“ от ЗМДТ ), в размер на 0.75 лв. на ден /в рамките на до три последователни астрономически часа/, която се влияе от посещаемостта и дневна такса за дейностите по хранене на децата – 1.00 лв.;**

**Чл.26в /нов/ За деца на полудневна организация на учебния процес в задължителна форма на предучилищно образование /5-6 годишни/ не се заплаща такса за дейностите по хранене.**

 **Преходни и заключителни разпоредби**

**§ 7/нов/ от Преходни и заключителни разпоредби**

**Заменя се навсякъде думата „общежитие“ с Център за подкрепа за личностно развитие – Обединени ученически общежития - Кариерно ориентиране и консултиране.**